《送程给事知越州》
宋代·邢恕

稽山鉴水正宜秋，笑邻铜符下鷁舟。
青琐夕郎传故事，鸿都仙客足风流。
锦衣著去经乡国，茧纸翻成赋郡楼。
祗恐汉廷须雅望。寇公难得隔年留。

作者简介：郑州阳武人，字和叔。登进士第。曾从程颢学。以荐为崇文院校书，因非议新法，被贬七年。后复官，历著作佐郎、职方员外郎。哲宗绍圣初，累官御史中丞，助章惇、蔡卞，诬谤宣仁太后，排斥元祐诸人。蔡京入相，为泾原经略安抚使，所谋皆迂诞，夺职。久之，复显谟阁待制。卒年七十。